Alla lihthanke piirmäära jääv hange „Saue valla mängu- ja spordiväljakute põhiülevaatus“

VÄIKEHANKE ALUSDOKUMENT

Hankija/töö tellija: Saue Vallavalitsus

Hankija kontaktisik: avaliku ruumi spetsialist Stina Statsenko

Lisainfo kontaktandmed: stina.statsenko@sauevald.ee, +372 5190 3199

1. **Hanke objekti kirjeldus**
   1. Hankija soovib tellida Saue valla mängu- ja spordiväljakute standardikohast aastast põhiülevaatust.
   2. Põhiülevaatuse käigus tuleb tuvastada hooldus-/remonttööde tegemise vajadus ehk teostada objekti seisukorra ekspertiis, mille kohta koostatakse vastav raport.
   3. Põhiülevaatuse nõuded:
      1. Põhiülevaatus peab olema vastavuses standardiga *EVS-EN 1176-7:2020 Mänguväljaku seadmed ja aluspind Osa 7: Juhised paigaldamise, ülevaatuse, hooldamise ja kasutamise kohta.*
      2. Põhiülevaatus on mõeldud seadmete, vundamentide ja katete üldise ohutustaseme tuvastamiseks.
      3. Põhiülevaatuse tulemusel koostab täitja iga objekti kohta protokolli, kus tuuakse eraldi välja seadmete standardile vastavus, avastatud puudused (koos fotodega), nende ohtlikkus, riskiklass ja ettepanekud objekti seisundi parandamiseks.
      4. Põhiülevaatust peab standardi EVS-EN 1176-7:2020 kohaselt viima läbi sõltumatu ja kompetentne isik, kes ei ole otseselt seotud paigaldamisega ning ei ole vastutav võimalike parandustööde või kulude eest.
      5. Põhiülevaatust läbi viiv füüsiline isik peab omama standardile EN 1176 vastavuse hindamise kompetentsust ning tõendama seda vastava koolituse läbimise tunnistusega.
      6. Põhiülevaatust läbi viiv füüsiline isik peab lasteaedade, koolide jms asutuste territooriumil tööde teostamisest vastava asutuse personali eelnevalt teavitama. Teavitus tuleb edastada vähemalt 3 tööpäeva enne ülevaatuse teostamist. Vajalikud kontaktandmed edastab hankija.
      7. Põhiülevaatust tuleb teostada kaardirakendusse märgitud objektidel: <https://gis.sauevald.ee/portal/apps/experiencebuilder/experience/?id=061edb768ec7435c9c824d3abf9d977f>
      8. Objektiga seonduv info (asukoht, elementide arv jms) on leitav kaardirakendusest.
      9. Põhiülevaatuse teostaja on kohustatud esitama põhiülevaatuse raporti ning fotod tellijale digitaalselt e-posti või jagatud kausta teel.
      10. Tähtaeg põhiülevaatuse teostamiseks ja raportite esitamiseks kõigi mängu- ja spordiväljakute kohta on hiljemalt 20.09.2024.
2. **Nõuded pakkujale**
   1. Pakkujal ei tohi esineda riigihangete seaduse § 95 lõike 1 punktis 4 (maksuvõlg) ega lõike 4 punktides 8 ja 9 (eelnevate lepingute rikkumine ja valeandmete esitamine) sätestatud kõrvaldamise aluseid.
   2. **Pakkuja peab omama standardile EN 1176 vastavat mängu- ja spordiväljakute hindamise kompetentsust ning tõendama seda vastava koolituse läbimise tunnistusega.**
   3. Pakkuja on kohustatud enne pakkumuse esitamist vähemalt kaardirakenduse abil objektidega tutvuma. Hankija eeldab, et pakkuja on võtnud arvesse kõik kirjeldatud ja tööde teostamiseks vajalikud kirjeldamata tööd ning muud tingimused ja riskid.
3. **Pakkumuse esitamise tingimused**
   1. Pakkujal tuleb esitada pakkumus koosseisus:
   2. Pakkumuse maksumuse tabel (lisa 2).
   3. Pakkuja põhiülevaatuse teostamise kompetentsust tõendava tunnistuse koopia (p. 2.2.).
      1. Kinnitus, et esitatud pakkumus on jõus vähemalt 30 kalendripäeva;
      2. Kui pakkumus sisaldab ärisaladust, siis info pakkumuses sisalduva pakkuja ärisaladuse kohta.
   4. Pakkumus tuleb esitada hiljemalt **08.07.2024 kell 12.00** e-posti aadressile [stina.statsenko@sauevald.ee](mailto:stina.statsenko@sauevald.ee).
4. **Pakkumuste hindamine**
   1. Pakkumuste hindamise kriteeriumiks on madalaim hind. Edukaks tunnistatakse vastav pakkumus, mis on madalaima kogumaksumusega (koos käibemaksuga).
5. **Hankemenetluse läbiviimise tingimused** 
   1. Pakkujad võivad küsida selgitusi hankedokumentide sisu kohta ainult kirjalikult e-posti teel.
   2. Hankija vastused esitatud küsimustele saadetakse kirjalikult e-posti teel samaaegselt kõigile teadaolevatele pakkumise esitamisest huvitatud isikutele.
   3. Kui huvitatud isik avastab pakkumuse ettevalmistamise käigus hankedokumentides vigu, vasturääkivusi või ebatäpsusi, siis on ta kohustatud sellest koheselt kirjalikult informeerima hankija kontaktisikut.
   4. Hankijal on õigus esitada pakkujatele küsimusi ning paluda pakkujatel täpsustada pakkumuste andmeid. Kui pakkuja jätab hankija küsimusele vastamata või ei vasta sisuliselt, siis on hankijal õigus pakkuja hankemenetlusest kõrvaldada ning menetluses pakkuja pakkumist mitte arvestada.
   5. Hankija võib pidada pakkujatega läbirääkimisi pakkumuse hinna ja sisu osas ning anda kõigile pakkujatele võrdselt võimaluse esitata uus täpsustatud pakkumus hankija nimetatud tingimuste osas hankija määratud tähtajaks.
   6. Pärast hankemenetluse tulemuste kinnitamist edastab hankija kõigile pakkujatele info hankemenetluse tulemuse kohta (eduka pakkuja nimi ja edukaks tunnistamise põhjendus).
   7. Hankija teavitab hankemenetluse tulemustest kõiki pakkumuse esitanud pakkujaid e-kirja teel.
6. **Hankelepingu sõlmimine ja tingimused**
   1. Hankija ei ole kohustatud ühegi pakkujaga hankelepingut sõlmima ja võib kõik pakkumused tagasi lükata olenemata põhjusest.
   2. Eduka pakkujaga sõlmitakse hankeleping käesolevale dokumendile lisatud tingimustel.
   3. Hankija ei tee ettemaksu. Töö eest tasumine toimub e-arve alusel pärast objekti üleandmist. Arve tuleb esitada Saue Vallavalitsusele läbi e-arvete süsteemi. Arve tasumise tähtaeg vähemalt 14 kalendripäeva.
7. **Alusdokumendi lisad**
   1. Lisa 1 – Hankelepingu projekt
   2. Lisa 2 – Pakkumuse maksumuse tabel